./data/phi1002/phi001/phi1002.phi001.perseus-lat2.xml
quid alioqui fiet, cum in medio foro, tot               circumstantibus iudiciis, iurgiis, fortuitis etiam clamoribus, erit               subito continua oratione dicendum, si particulas quas ceris mandamus               nisi in solitudine reperire non possumus? propter quae idem               ille tantus amator secreti Demosthenes in litore, in quo se maximo cum               sono fluctus illideret, meditans consuescebat contionum fremitus non               expavescere